Кыргыз Республикасынын Билим берүү жана илим министрлигинин

2021-жылдын «\_\_\_\_» \_\_\_\_\_\_\_\_\_\_ № \_\_\_\_\_\_ буйругуна тиркеме

**КЫРГЫЗ РЕСПУБЛИКАСЫНЫН БИЛИМ БЕРҮҮ**

**ЖАНА ИЛИМ МИНИСТРЛИГИ**

**ЖОГОРКУ КЕСИПТИК БИЛИМ БЕРҮҮНҮН**

**МАМЛЕКЕТТИК БИЛИМ БЕРҮҮ стандартЫ**

**БАГЫТЫ: 530700 - Жарнама жана коомчулук менен байланыш**

**Квалификациясы: Бакалавр**

**Бишкек – 2021**

1. **ЖАЛПЫ ЖОБОЛОР**

1.1. Жогорку билим берүүнүн 530700 ««Жарнама жана коомчулук менен байланыш»

багыты боюнча мамлекеттик билим берүү стандарты Кыргыз Республикасынын Министрлер Кабинети тарабынан аныктылган Кыргыз Республикасынын билим берүү жаатындагы ыйгарым укуктyу мамлекеттик органы тарабынан “Билим берүү тууралуу” мыйзамынын жана Кыргыз Республикасынын билим берүү тармагына тийиштүү укуктук нормаларынын негизинде иштелип чыккан жана бекитилген.

Бул Мамлекеттик билим берүү стандартын менчигинин түрүнө жана ведостволук таандыктыгына карабастан баардык бакалаврды даярдоо боюнча кесиптик билим берүү программаларын ишке ашырган ЖОЖдор аткарууга милдеттүү.

1.2.Терминдер, аныктамалар, түшүндүрмөлөр, кыскартуулар.

Жогорку кесиптик билим берүүнүн бул Мамлекеттик стандартында Кыргыз Республикасынын “Билим берүү жөнүндөгү” Мыйзамына жана эл аралык келишимдерге ылайык келген, Кыргыз Республикасы катышуучусу болуу менен тиешелүү мыйзамдык тартипте күчүнө кирген терминдер менен аныктамалар колдонулат;

**-** негизги билим берүү программасы- максаттарды, күтүлүүчү натыйжаларды, даярдоонун тийиштүү багыты боюнча билим берүү процессин ишке ашыруунун мазмунун жана уюштурулушун регламенттөөчү окуу-методикалык документтердин жыйындысы;

**-** даярдоонун багыты **–** ар түрдүү профилдеги, фундаменталдуу жалпы даярдоо негизиндеги интеграцияланган жогорку кесиптик билимдүү кадрларды (адистерди, бакалаврларды жана магистрлерди) даярдоо үчүн билим берүү программаларынын жыйындысы;

**-** профиль **–** негизги билим берүү программасынын конкреттүү бир түргө багытталышы жана (же) кесиптик иш объекти;

**-** компетенция – окуучунун аныкталган бир чөйрөдө майнаптуу жана жемиштүү иштөөсү үчүн зарыл болгон билими жагынан даярдоого карата алдын ала коюлган социалдык талап (ченем);

**-** бакалавр – магистратурага кирүүгө жана кесиптик иш менен алектенүүгө укук берген жогорку кесиптик билимдин квалификациялык деңгээли;

**-** магистр – аспирантурага жана (же) базалык докторантурага (PhD/профили боюнча) жана кесиптик иш менен алектенүүгө укук берген жогорку кесиптик билимдин квалификациялык деңгээли;

**-** кредит (зачеттук бирдик) – негизги кесиптик билим берүү программасынын эмгек сыйымдуулугунун шарттуу өлчөмү;

- окутуунун натыйжалары – негизги билим берүү программасы/модулу боюнча окуунун натыйжасында ээ болгон компетенциялар;

- жалпы илимий компетенциялар – кесиптик иштин бардык түрлөрү (же көпчүлүгү) үчүн жалпы болуп саналган мүнөздөмөлөрдү билдирет: окуу, талдоо жана синтез кылуу ж.б. жөндөмдүүлүк;

- инструменттик компетенция – когнитивдик жөндөмдү, идеяларды жана ойлорду түшүнүү жана пайдалана билүү жөндөмдөрун камтыйт; методологиялык жөндөм, айлана-чөйрөнү тушүнүү жана башкаруу, убакытты уюштуруу, окуунун стратегияларын түзүү, чечимдерди кабыл алуу жана проблемаларды чече билүү жөндөмү; технологиялык жөндөм, техниканы пайдалана билүүгө, компьютерди билүүгө жана маалыматтык башкарууга байланышкан жөндөмдөр; лингвистикалык жөндөмдөр, коммуникациялык компетенция;

- социалдык-инсандык жана жалпы маданий компетенциялар – ой-сезимдерин жана мамилесин билдирүүгө байланышкан жеке сапаттар, ошондой эле социалдык өз ара байланыш жана кызматташуу процесстерине, топтор менен иштеше билүүгө, социалдык жана этикалык милдеттенмелерди кабыл алууга байланышкан жөндөмдөр;

-кесиптик стандарт – кесиптик иштин конкреттүү түрүнүн чегинде анын мазмунуна жана сапатына карата талаптарды белгилөөчү, кызматкер кайсы иште болсо да, кайсыл уюмда болсо да өзүнүн ордун татыктуу ээлеши үчүн кызматкерде болушу милдеттүү болгон квалификациянын сапаттык деңгээлин баяндаган негиз түзүүчү документ.

1.3. Ушул Мамлекеттик билим берүү стандартында төмөндөгү кыскартуулар колдонулат:

МББС - мамлекеттик билим берүү стандарты;

ЖКББ - жогорку кесиптик билим берүү;

НББП - негизги билим берүү программасы;

ОМБ - окуу-методикалык бирикме;

НББП ДЦ - негизги билим берүү программасынын дисциплиналарынын цикли;

ЖИК - жалпы илимий компетенциялар;

ИК - инструменталдык компетенциялар;

КК - кесиптик компетенциялар;

СИЖМК **-** социалдык-инсандык жана жалпы маданий компетенциялар.

**2. КОЛДОНУУ ЧӨЙРӨСҮ**

2.1.Ушул Жогорку кесиптик билим берүүнүн мамлекеттик билим берүү стандарты530700 «Жарнама жана коомчулук менен байланыш» бакалаврды даярдоо багыты боюнча негизги билим берүү программаларын ишке ашыруудагы милдеттүү ченемдердин, эрежелердин жана талаптардын жыйындысын туюндурат жана окутуу, уюштуруу-методикалык документтерди иштеп чыгуу Кыргыз Республикасынын аймагында бакалаврларды даярдоонун тийиштүү багыты боюнча лицензиясы бар менчигинин түрүнө жана ведомстволук таандыктыгына карабастан бардык жогорку кесиптик жана билим берүү уюмдарынын (мындан ары –жождор) жогорку кесиптик билим берүүнүн негизги билим берүү программаларын өздөштүрүү сапатын баалоо үчүн негиз болуп эсептелет.

2.2. 530700 «Жарнама жана коомчулук менен байланыш» багытын даярдоо бакалавриаттын билим берүү программалары боюнча Мамлекеттик билим берүү стандартын негизги колдонуучулар болуп:

- бул багыт жана даярдоо деңгээли боюнча илимге, техникага жана социалдык чөйрөгө жетишүүнү эске алуу менен өздөрүнүн ЖОЖдорунда негизги кесиптик билим берүү программаларын иштеп чыгуу, натыйжалуу ишке ашыруу жана жаңыртуу боюнча жооптуу администрация жана ЖОЖдун илимий-педагогикалык (профессордук-окутуучулук курам, илимий кызматкерлер) курамы;

- берилген багыт боюнча даярдоодо ЖОЖдун негизги билим берүү программасын өздөштүрүүдөгү студенттин өзүнүн окуу ишмердүүлүгүн жоопкерчиликтүү жана натыйжалуу пайдаланышы;

- профессионалдык ишмердүүлүктүн берилген сферасында адистер менен жумуш берүүчүлөрдү бириктирүү;

- КРдин билим берүү тармагындагы аткаруу бийлигинин борбордук мамлекеттик органдын талабы боюнча негизги билим берүү программасын камсыздаган окуу-методикалык биримдиктер жана кеңештер;

- жогорку кесиптик билим берүүнү каражат жагынан камсыздаган аткаруу бийлигинин мамлекеттик органы;

- аткаруу бийлигинин жогорку билим берүү системасында көзөмөл жүргүзүүгө милдеттеме алган мамлекеттик орган профессионалдуу билим берүү сферасынын сапатына көзөмөл жүргүзөт.

- билим берүү программаларын жана уюмдарын аккредитациялоочу агенттиктер.

2.3. Абитуриенттин даярдык деңгээлине болгон талаптар.

2.3.1. «Бакалавр» квалификациясы менен бирдикте жогорку кесиптик билимге ээ болгусу келген абитуриенттин деңгээли орто жалпы же орто кесиптик билимге ээ болуусу керек (же жогорку кесиптик).

2.3.2. Жогоруда аталган орто жалпы же орто кесиптик билимди күбөлөндүрүүчү документтин болушу талап кылынат (же жогорку кесиптик).

**3. ДАЯРДОО БАГЫТЫНЫН ЖАЛПЫ МҮНӨЗҮ**

3.1. Кыргыз Республикасынын бакалаврдык билим берүү программасында 530700 «Жарнама жана коомчулук менен байланыш» багытында даярдоо төмөндөгүдөй жүргүзүлөт:

**-** ЖКББ НББП бакалаврды даярдоо боюнча;

- ЖКББ НББП магистрди даярдоо.

ЖОЖдун бүтүрүүчүлөрүнө бакалавларды даярдоо боюнча ЖКББ НББПты толук өздөштүргөн жана жыйынтыктоочу мамлекеттик аттестацияны коюлган талапка ылайык ийгиликтүү өткөндөргө жогорку билимди күбөлөндүргөн диплом, “бакалавр” квалификациясы менен бирге берилет.

ЖОЖдун бүтүрүүчүлөрүнө магистрлерди даярдоо боюнча ЖКББ НББПты толук өздөштүргөн жана жыйынтыктоочу мамлекеттик аттестациядан коюлган талапка ылайык ийгиликтүү өткөндөргө жогорку билимди күбөлөндүргөн диплом, “магистр” квалификациясы менен бирге берилет.

Бакалаврды даярдоо багытынын алкагында ЖКББ НББП профилдери ЖОЖ тарабынан квалификациянын (эгер болсо) тармактык/сектордук алкактарынын негизинде аныкталат.

3.2. Жалпы орто билимдин базасында күндүзгү окутуу формасында бакалаврларды 530700 «Жарнама жана коомчулук менен байланыш» даярдоо боюнча ЖКББ НББПны өздөштүрүүнүн ченемдик мөөнөтү 4 жылдан кем эмес убакытты түзөт.

Окутуунун күндүзгү-сырткы (кечки) жана сырткы формалары боюнча, ошондой эле окутуунун ар кандай формалары айкалыштырылган учурларда бакалаврларды даярдоо боюнча ЖКББ НББП өздөштүрүү мөөнөттөрү жож тарабынан күндүзгү окутуу формасында белгиленген ченемдик мөөнөткө карата алты айдан бир жылга чейин көбөйтүлөт.

Тийиштүү профилдеги орто кесиптик билими же жогорку кесиптик билими бар адамдарга бакалаврларды даярдоо боюнча ЖКББ НББП тездетилген программасы боюнча өздөштүрүүгө укук берилет. Тездетилген программаларды ишке ашырууда окуунун мөөнөтү студент билим берүүнүн башка программасы боюнча орто кесиптик билимди жана (же) жогорку билимди алып жаткан учурда айрым дисциплиналар (модулдар) жана (же) айрым практикалар боюнча окутуунун натыйжалары боюнча толук же жарым-жартылай кайра аттестациялоонун (кайра зачет тапшыруунун) жыйынтыгы менен аныкталат.

Орто кесиптик билим берүү профилинин жогорку кесиптик билим берүү профилине шайкештиги жож тарабынан өз алдынча аныкталат.

Күндүзгү окутуу формасында орто кесиптик билимдин базасында бакалаврларды даярдоо боюнча ЖКББ НББП өздөштүрүү мөөнөтү тездетилген программаларды ишке ашыруунун алкагында 3 жылдан кем эмес убакытты түзөт.

Билим алуунун формасына карабастан жеке окуу планы боюнча окутууда окуунун мөөнөтүн жож өз алдынча аныктайт.

Ден соолугунун мүмкүнчүлүгү чектелүү адамдарды жеке окуу планы боюнча окутууда жож мөөнөттүү билим алуунун тийиштүү формасы боюнча аныкталган убакытка салыштырмалуу узартууга укуктуу.

Бакалаврларды жана магистрлерди даярдоо багыты боюнча ЖКББ НББПны өздөштүрүүнүн башка ченемдик мөөнөттөрүн Кыргыз Республикасынын Министрлер Кабинети белгилейт.

3.3. Бакалаврларды даярдоодо ЖКББ НББПны өздөштүрүүнүн жалпы эмгек сыйымдуулугу 240тан кем эмес кредитке барабар.

Күндүзгү окуу формасы боюнча окуу жылындагы ЖКББ НББПнын эмгек сыйымдуулугу 60тан кем эмес кредитке барабар.

Бир окуу семестринин эмгек сыйымдуулугу 30дан кем эмес кредитке барабар (окуу процесси эки семестрлик болуп курулган учурда).

Бир кредит студенттин окуу ишинин 30 саатына эквиваленттүү (анын ичинде анын аудиториялык, өз алдынча иштери, жана аттестациянын бардык түрлөрү).

Күндүзгү - сырттан (кечки) жана сырттан окуу формалары боюнча НББПнын, ошондой эле окутуунун ар түрдүү формалары айкалышкан учурдагы эмгек сыйымдуулугу окуу жылында 48ден кем эмес кредитти түзөт.

3.4. 530700 «Жарнама жана коомчулук менен байланыш» багытындагы ЖКББ НББПты максаттары окутуу жана тарбиялоо чөйрөсүндө.

3.4.1. ЖКББ НББПнын максаттары боюнча 530700 «Жарнама жана коомчулук менен байланыш» багытындагы бакалаврларды практикалык ишмердүүлүктө натыйжага жетишүүгө багытталган кесиптик компетенттүүлүктү калыптандыруу, студенттердин жеке сапаттарын өркүндөтүү аркылуу коомдук пикирди түзүү, байланыш, маалыматтык-коммуникациялык технологиялар, массалык маалымат каражаттары, масалык маалымат каражаттарында басма жана полиграфия жаатындагы өнүмдөрдү илгерилетүү, жарнамалык басылмаларды, теле, радио жана интернет өнүмдөрүн өндүрүү жана жайылтуу, товарларды жана кызмат көрсөтүүлөрдү рынокко жайылтуу ар тараптуу профессионалдуу ишмердүүлүккө даярдоо болуп эсептелет.

3.4.2. 530700 « Жарнама жана коомчулук менен байланыш» багытындагы даярдоонун ЖКББ НББПтын инсанды тарбиялоодогу максаты студенттерде социалдык-инсандык сапаттарды калыптандыруу: максатка жетүү, уюштуруучулук, эмгекчилдик, жоопкерчилик, жарандык, коммуникативдүүлүк, толеранттулук, жалпы маданиятын жогорулатуу.

3.5. Бүтүрүүчүлөрдүн кесиптик иш чөйрөсү.

Бүтүрүүчүлөрдүн кесиптик иш чөйрөсү даярдоо багыты баюнча төмөнкүлөрдү камтыйт:

* Байланыш, маалыматтык жана коммуникациялык технологиялар;
* Массалык маалымат каражаттары;
* Басылмалар жана полиграфия.

Бүтүрүүчүлөрдүн билиминин жана алынган компетенцияларынын деңгээли кызматкердин квалификациясынын талаптарына ылайык келген шартта алар кесиптик иштин башка тармактарында жана (же) чөйрөлөрүндө кесиптик ишти жүзөгө ашыра алат.

3.6. Бүтүрүүчүлөрдүн профессионалдык ишмердүүлүгүнүн объектилери.

530700 « Жарнама жана коомчулук менен байланыш» адистигин даярдоо багытындагы бүтүрүүчүлөрдүн кесиптик ишмердүүлүгүнүн объектилери:

* басма жана электрондук каражаттары, массалык маалымат жана коммуникация, социалдык медиа, event – менеджмент платформалары
* саясий, экономикалык, социалдык, билим берүү, илим жана маданият чөйрөсүндөгү байланыш процесстери;
* массалык, ишкердик жана жеке байланыштын технологиялары жана ыкмалары;
* товарларды жана кызмат көрсөтүүлөрдү, коммерциялык компаниялардын жана ишканалардын, мамлекеттик мекеме, уюмдардын, коммерциялык эмес жана коомдук уюмдардын, саясий партиялардын жана кыймылдардын ишин илгерилетүү жана жайгаштыруу технологиялары жана ыкмалары;
* коомдук пикир, корпоративдик саясат;
* аудитория, колдонуучулар, лоббисттик топтор.

3.7. Бүтүрүүчүлөрдүн кесиптик ишмердүүлүгүнүн түрлөрү:

* Уюштуруучулук-башкаруучулук;
* Маалыматтык –коммуникациялык;
* Долбоорлук;
* Жарнамалык –маалыматтык.

Кесиптик ишмердиктин негизинен бүтүрүүчү даярдалуучу негизги, конкреттүү түрлөрү кызыкдар болгон иш берүүчүлөр менен бирдикте тийиштүү кесиптик стандарттын (эгер болсо) негизинде же иштелип чыккан билим берүү программаларынын мазмунун аныкташы зарыл.

3.8.Бүтүрүүчүлөрдүн профессионалдык ишмердүүлүгүнүн максаттары

Бакалавр төмөнкү профессионалдык кесиптик иштин тийштүү тармагындагы жана кесиптик стандарттын (эгер болсо) ишмердиктерди аткарууга даяр болуу керек.

*Уюштуруучулук-башкаруучулук ишмердүүлүгү:*

* коомчулук менен байланыш бөлүмдөрүнүн, бөлүмдөрдүн жана уюмдардын басма сөз кызматтарынын, жарнама кызматтарынын, жарнама агентстволрунун ишин башкарууга жана уюштурууга катышуу;
* жарнама жана кооомчулук менен байланыш ишмердүүлүгүн оперативдүү пландоо жана көзөмөлдөөнү ишке ашыруу;
* компаниянын товарларын жана кызматтарын рынокко жылдыруу; коомчулук менен байланыш жана жана жарнама чөйрөсүндөгү натыйжалуу ишмердүүлүктү баалоо.

*Маалыматтык –коммуникациалык:*

* уюмдун ички жана тышкы байланышын алардын ичине мамлекеттик кызматтар, коомдук уюмдар, коммерциялык түзүмдөр, жалпыга маалымдоо каражаттары менен камсыз кылган мекеменин эффективдүү маалыматтык-коммуникациялык инфраструктурасын түзүүгө катышуу; корпоративдик маданиятты калыптандыруу жана колдоо; жарнама жана коомчулук менен байланыш чөйрөсүндө кесиптик чеберчиликти өркүндөтүүгө багытталган маалыматтык издөө иш-чараларын жүргүзүү.

*Долбоордук ишмердүүлүк:*

* коомчулук менен байланыш жана жарнама чөйрөсүндөгү программаларды жана айрым иш-чараларды иштеп чыгууга катышуу, долбоорлорду ишке ашыруу үчүн каражат жана ыкмалар менен камсыз кылуу;
* долбоордук топтордун ишин уюштурууга катышуу; долбоорлоо жана коштоочу документтерди даярдоо (техникалык-экономикалык негиздеме, техникалык тапшырма, бизнес план, бриф, кыскача маалымат, келишим, контракт).

*Жарнамалык –маалыматтык ишмердүүлүк:*

* тексттик жана графикалык, жумушчу жана презентациялык материалдарды камтыган жарнамалык басма, теле, радио жана интернет өндүрүмдөрүн иштеп чыгуу, чыгарууга даярдоо, өндүрүү жана жайылтуу.

**4. НББПты ишке ашыруу шарттарынын жалпы талаптары**

НББПты ишке ашыруудагы окуу жайдын укуктарына жана милдеттерине болгон жалпы талаптар.

4.1.1. Жождор даярдоонун багыты боюнча НББПны өз алдынча иштеп чыгышат. НББП Кыргыз Республикасынын даярдоо багыттары боюнча тийиштүү мамлекеттик билим берүү стандартынын негизинде иштелип чыгат жана жождун окумуштуулар кеңеши тарабынан бекитилет.

Окуу жайлар 5 жылда бир жолудан кем эмес илимдин, маданияттын, экономиканын, техниканын, технологиялардын, социалдык чөйрөнүн өнүгүшүнө жараша НББП жаңыланып турушу керек, окуу жайдагы билимдин сапатын бекемдеген төмөндөгүдөй рекомендацияларды кармашы керек:

- бүтүрүүчүлөрдү даярдоонун сапатын камсыз кылуу боюнча стратегияны иштеп чыгууда;

- мониторингде, билим берүү программаларын периодикалык рецензиялоодо;

- объективдүү процедураларды иштеп чыгууда студенттин билим деңгээлин жана жөндөмүн баалоодо, так макулдашылган критерийлердин негизинде бүтүрүүчүлөрдүн компетенциясын аныктоодо;

- Окутуучулар курамынын сапаттуулугун жана компетенттүүлүгүн камсыз кылууда;

- ишке аша турган бардык билим берүү программаларын жетиштүү ресуртар менен камсыз кылып, анын натыйжалуулугун жана колдонулушун көзөмөлдөө, анын ичинде окуп жаткандарды сурамжылоо жолун да колдонууда;

- өз ишмердүүлүгүнө байкоо жүргүзүп башка билим берүү мекемелери менен салыштыруу;

- коомчулукту өз ишмердүүлүгүнүн жыйынтыгы, алдыдагы пландары жана инновациялар менен маалымдоо.

4.1.2. Студенттерди жана бүтүрүүчүлөрдү даярдоонун сапатын баалоо алардын учурдагы, орто аралык жана жыйынтыктоочу мамлекеттик аттестациясын камтышы керек. Баалоочу каражаттардын базасы жож тарабынан иштелип чыгат жана бекитилет.

Студенттерди жана бүтүрүүчүлөрдү аттестациялоого, бүтурүүчү квалификациялык иштердин мазмунуна, көлөмүнө жана түзүмүнө коюлуучу талаптар жождун бүтүрүүчүлөрүн жыйынтыктоочу мамлекеттик аттестациялоо жөнүндө жобону эске алуу менен аныкталат.

4.1.3. НББП даярдоодо бүтүрүүчүлөрдүн социалдык-жеке компетенцияларын түзүүдөгү окуу жайдын мүмкүнчүлүктөрүн аныктоо зарыл (мисалы, социалдык өз ара аракеттешүү, өз ара уюмдашуу жана өзүн өзү башкаруу, системалык-ишмердик мүнөзүндөгү). Окуу жай социо-маданий чөйрөнү, инсандын ар тараптан өнүгүшүнө шарттарды түзүп берүүгө милдеттүү.

Окуу жай окуу процессинин социалдык-тарбиялоо компонентинин өнүгүшүнө дагы шарт түзүп бериши керек, алардын ичине студенттик өз ара башкаруу, студенттердин ар кандай коомдук иш чараларга, спорттук, чыгармачылык клубдарга, илимий иш чараларга катышуусу кирет.

4.1.4. ЖОЖдун НББП студенттин тандоосу боюнча дисциплиналарды камтышы керек. Студенттин тандоосу боюнча дисциплиналарды калыптандыруу тартибин ЖОЖдун окумуштуулар кеңеши бекитет.

4.1.5. Окуу жай студенттердин окуу программасын түзүүгө өздөрүн катыштырууга реалдуу мүмкүнчүлүк түзүп берүүгө милдеттүү.

4.1.6. Окуу жай студенттерге алардын НББПны түзүүдөгү укуктары жана милдеттери менен тааныштыруусу зарыл. Аны менен бирге тандап алынган дисциплиналардын сөзсүз түрдө окууга милдеттүү экенин, жана ал сабактын көлөмү башкалардан кем болбошу керектигин түшүндүрүп бериши керек.

4.2. НББПны ишке ашыруудагы студенттердин укуктарына жана милдеттерине болгон жалпы талаптар.

4.2.1. Студенттер алар тарабынан тандалган окуу дисциплинасын өздөштүрүүгө бөлүнгөн окуу убактысынын көлөмүнүн чегинде конкреттүү дисциплинаны тандоо укугуна ээ.

4.2.2. Студент өзүнүн жеке билим алуу траекториясын калыптандырууда ЖОЖдон тандап алган дисциплинасы боюнча жана анын келечектеги даярдоо профилине (адистешүүсүнө) таасири тууралуу консультация алуу укугуна ээ.

4.2.3. СИЖМКны өнүктүрүү бөлүгүндөгү НББПны өздөштүрүүдө жыйынтыктарга жетишүү максатында студенттер студенттик өзүн - өзү башкарууну өркүндөтүүгө, коомдук уюмдардын иштерине, спорттук жана чыгармачыл клубдарга, илимий студенттик коомдорго катышууга милдеттүү.

4.2.4. Студенттер ЖОЖдун НББП тарабынан каралган бардык тапшырмаларды белгиленген мөөнөттө аткарууга милдеттүү.

4.3. Студенттин окуу жүгүнүн максималдуу көлөмү аудиториялык жана аудиториядан сырткары (өз алдынча) бардык окуу иштерин кошкондо жумасына 45 саатты түзөт.

Жумасына аудиториялык сабактардын күндүзгү окуу формасындагы көлөмү ЖКББнын деңгээлин жана даярдоонун багытынын спецификасын эсепке алуу менен мамлекеттик билим берүү стандартына ылайык аныкталат жана ар бир окуу дисциплинасын үйрөнүүгө бөлүнгөн жалпы көлөмдөн 35тен кем эмес пайызды түзөт.

Окуу сабагы боюнча өз алдынча иштөөгө бөлүнүүчү сааттарга ошол дисциплина (модуль) боюнча экзаменге даярданууга каралган убакыт кирет.

4.4. Күндүзгү-сырттан окутуу (кечки) формасында аудиториялык сабактардын көлөмү жумасына 16 сааттан аз болбошу керек.

4.5. Сырттан окутуу формасында студентке жылына 160 сааттан кем эмес көлөмүндө окутуучу менен сабактар камсыз болушу зарыл.

4.6. Окуу жылындагы каникулдук убакыттын жалпы көлөмү 7-10 жуманы, анын ичинде кышкы аралыкта эки жумадан кем эмес убакытты түзүшү керек.

**5. Бакалаврларды даярдоодо НББПга коюлган талаптар.**

5.1. Бакалаврды даярдоонун НББПсын өздөштүрүүнүн натыйжаларына коюлуучу талаптар.

Даярдоонун 530700 «Жарнама жана коомчулук менен байланыш» багыты боюнча бүтүрүүчү НББПнын максаттарына жана ушул ЖКББнын мамлекеттик билим берүү стандартынын 3.4. жана 3.8-пункттарында көрсөтүлгөн кесиптик иштин милдеттерине ылайык төмөндөгү компетенцияларга ээ болушу керек:

а) универсалдык:

- жалпы илимий (ЖИК);

ЖИК-1. Курчап турган дүйнө жөнүндө илимий билимдерди колдонууга жана сын көз караш менен баалоого, турмуштун, маданияттын баалуулуктарына багыт алууга жана жигердүү жарандык позицияны карманууга, адамдарды урматтоого жана толеранттуулукту көрсөтүүгө жөндөмдүү.

- инструменталдык (ИК):

ИК-1. Окутуу жана иштөө чөйрөсүндө мамлекеттик, расмий жана чет тилдердин биринде ишкердик байланышты жүргүзүүгө жөндөмдүү;

ИК-2. Жумуш жана окутуу чөйрөсүндөгү татаал маселелерди чечүүдө маалыматтык технологияларды колдонуп, жаңы билимдерди алууга жана колдонууга жөндөмдүү;

ИК-3. Кесиптик иш-аракеттерде ишкердик билимдерин жана көндүмдөрүн колдонууга жөндөмдүү;

- социалдык -инсандык жана жалпы маданий (СИЖМК):

СИЖМК-1. Жеке адамдардын же топтордун кесиптик иш-аракеттеринде максаттарга жетүүнү камсыздай алат;

б) кесиптик (КК):

*Уюштуруучулук-башкаруучулук*

КК -1. Жарнама жана коомчулук менен байланыштын негиздери жөнүндөгү билимдерин кесиптик ишмердүүлүктө колдоно алат;

КК-2. Мамлекеттик, коомдук, коммерциялык түзүмдөрдө, жалпыга маалымдоо каражаттарында жана башка чөйрөлөрдө коомчулук менен байланыш жана жарнама адисинин функцияларын аткара алат;

КК-3. Басма сөз борборунун, басма сөз кызматынын, жарнама бөлүмүнүн, басма сөз бөлүмүнүн, коомчулук менен байланыш бөлүмүнүн, коомчулук менен байланыш борборунун ишин уюштурууга жөндөмдүү;

КК-4 Жарнамалык, маалыматтык жана үгүттөө кампанияларын жана иш-чараларын пландаштырууга жана жүзөгө ашырууга жөндөмдүү;

КК-5. Коомдук сурамжылоону өткөрүүнүн техникасын жана ыкмасын колдонууга жөндөмдүү;

КК -6. Тексттерди адабий редактирлөө ыктарын, жарнама жана коомчулук менен байланыш чөйрөсүндө колдонулган документтерди жана тексттерди түзүүнүн негизги көндүмдөрүн жана билимдерин колдонууга жөндөмдүү;

КК-7. Кесиптик ишмердүүлүктө менеджменттин жана маркетингдин негизги көндүмдөрүн колдоно алат;

КК-8. Кесиптик ишмердүүлүктө жарнаманын жана коомчулук менен байланыштын иштешин жөнгө салуучу укуктук ченемдерди жетекчиликке алууга жөндөмдүү;

*Маалыматтык –коммуникациалык:*

КК-9. ММК жана электрондук басылмаларга мониторинг жүргүзүү мүмкүнчүлүгүнө ээ;

КК-10. Баарлашуунун бардык чөйрөлөрүндө (анын ичинде маданияттар аралык жана дисциплиналар аралык) ар кандай коммуникативдик чөйрөлөрдө маалымат алмашуу процесстерин башкарууда, ишкердик байланышты жүзөгө ашырууга жана өнөктөштүк мамилени колдоодо коммуникативдик маселелерди коюга жана чечүүгө жөндөмдүү,

КК-11. Белгилүү бир предметтик багытта изилдөө жүргүзүүгө, илимий теорияларды текшерүүнүн эксперименталдык жана байкоо жүргүзүү ыкмаларынын натыйжаларын түшүнүүгө жөндөмдүү;

*Долбоорлук:*

КК-12. Долбоорлорду иштеп чыгууга жана аларды ишке ашыруу методдорун колдонууга жөндөмдүү;

КК -13. Керектүү маалыматтарды чогултуу тутумун колдонуу менен тышкы байланыштарды кенейтүү жана уюмдун (ишкананын, мамлекеттик же муниципалдык башкаруунун) өнүгүүсүнө багытталган долдоорлорду ишке ашыруу үчүн ишкер өнөктөштөр менен байланышты уюштурууга жана колдоого жондөмдүү;

КК -14. Эксперттик топтордун ишине жана өнүгүүнүн стратегиялык пландарын иштеп чыгууга катыша алат.

*Жарнамалык –маалыматтык:*

КК-15. Жарнама өнүмдөрүнүн дизайнын иштеп чыгууга жөндөмдүү жана жарнама өнүмдөрүн өндүрүү технологиясын колдоно алат;

КК-16.Жарнамалык өнүмдөрүн чыгарууга, өндүрүүгө жана жайылтууга даярдыкты уюштура алат.

КК -17.Режиссердун сценарийин иштеп чыгууга жана анын негизинде ар кандай медиа өнүмдөрдү түзүүгө жөндөмдүү.

КК-18.Жаңы билим жана көндүмдөрдү өздөштүрүүгө, белгилүү бир аймакта же аймактардын кесилишинде прикладдык мүнөздөгү жаңы билимдерди түзүүгө, ишмердүүлүктү өркүндөтүүгө керектүү маалымат булактарын аныктоого жөндөмдүү;

КК-19.Жарнама жана медиа чөйрөдө колдонуучу заманбап техникалык базаны жана акыркы санарип технологияларын колдоно алат.

Бакалаврды даярдоо боюнча билим берүү программасын иштеп чыгууда бардык универсалдык компетенциялар, ошондой эле ушул программа багытталган кесиптик ишмердүүлүктүн түрлөрүнө кирген кесиптик компетенциялар окуу программасы талап кылган натыйжалардын жыйындысына киргизилет.

Окутуу процессинде студент өзүнүн окутуусунун белгилүү бир профилине байланыштуу башка (атайын кесиптик) компетенттүүлүктөргө ээ боло алат.

Профиль 5 аталыштан ашпаган кошумча атайын кесиптик компетенциялар менен такталат жана ЖОЖ тарабынан өз алдынча аныкталат. Профилдердин тизмеси ОМБ тарабынан бекитилет.

Компетенциялардын тизмеги улуттук квалификациянын алкагынын, квалификациянын жана кесиптик стандарттын (эгер болсо) тармактык/сектордук алкактарынын негизинде аныкталат.

5.2. Бакалаврларды даярдоонун НББПнын түзүмүнө талаптар.

Бакалаврларды даярдоонун НББПнын түзүмү төмөнкүдөй блокторду камтыйт:

Блок1 «Дисциплиналар (модулдар)»;

Блок 2 «Практика»;

Блок 3 «Мамлекеттик жыйынтыктоочу аттестация».

Таблица 1. 530700 «Жарнама жана коомчулук менен байланыш»багыты боюнча бакалаврларды даярдоонун НББПнын түзүмү

|  |  |  |
| --- | --- | --- |
| Бакалаврларды даярдоодогу НББПнын түзүмү | | Бакалаврларды даярдоодогу НББПнын жана анын блокторунун кредиттердеги көлөмү |
| Блок 1  Дисциплиналар (модулдар) | I.Гуманитардык, социалдык жана экономикалык цикл  II.Математикалык жана табигый илимий цикл  III.Кесиптик цикл  Жалпы | 20-35  10-14  135-166  165-215 |
| Блок 2 | Практика | 15-60 |
| Блок 3 | Мамлекеттик жыйынтыктоочу аттестация | 10 -15 |
| Бакалаврларды даярдоодогу ЖКББ НББПнын көлөмү | | 240 |

Жож мамлекеттик билим берүү стандартынын талаптарына ылайык бакалаврды даярдоодогу НББПны иштеп чыгат жана улуттук квалификациянын алкактарына ылайык окутуунун натыйжаларына жетүүгө жоопкерчилик тартат.

Дисциплиналардын (модулдардын) топтомун жана алардын бакалаврды даярдоодогу НББПнын ар бир блогуна тиешелүү эмгек сыйымдуулугун жож улуттук квалификациянын алкактарында каралган окутуунун натыйжаларынын жыйындысы түрүндө аны өздөштүрүүнүн талаптарын эске алуу менен ушул блок үчүн белгиленген көлөмдө өз алдынча аныктайт.

5.2.1.Бакалаврды даярдоодогу НББП төмөнкүлөрдү ишке ашырууну камсыздашы керек:

-гуманитардык, социалдык жана экономикалык циклдин милдеттүү дисциплиналарын, алардын тизмеги эмгек сыйымдуулугу Кыргыз Республикасынын билим берүү жана илим жаатындагы ыйгарым укуктуу мамлекеттик орган тарабынан аныкталат. Аталган дисциплиналардын мазмуну жана ишке ашыруу тартиби бакалаврды даярдоонун тиешелүү багыты боюнча ЖКББ мамлекеттик билим берүү стандарты менен белгиленет;

-кеминде 360 саат көлөмүндө дене тарбия жана спорт боюнча дисциплиналарды, алар өздөштүрүү үчүн милдеттүү болуп саналат, бирок кредиттерге которулбайт жана бакалаврды даярдоодогу НББПнын көлөмүнө киргизилбейт.

5.2.2. «Практика» 2-блогу окуу практикасын (таанышуучу, технологиялык, илимий-изилдөө иштери) жана өндүрүш практикасын (долбоордук, эксплуатациялык, педагогикалык, илимий-изилдөө иштери) камтыйт.

Жож бир же бир нече типтеги практиканы тандоого укуктуу, ошондой эле белгиленген кредиттердин чегинде кошумча типтеги практиканы белгилей алат.

5.2.3. «Мамлекеттик аттестация» 3-блогу мамлекеттик экзаменди тапшырууга даярдыкты жана тапшырууну, бүтүрүүчү квалификациялык ишти аткарууну жана аны тапшырууну, бүтүрүүчү квалификациялык ишти аткарууну жана аны жактоону (эгерде жож бүтүрүүчү квалификациялык ишти жыйынтыктоочу мамлекеттик аттестациянын курамына киргизген болсо) камтыйт.

5.2.4. Бакалаврды даярдоодогу НББПнын алкагында милдеттүү жана элективдүү бөлүк болот.

Бакалаврды даярдоодогу НББПнын милдеттүү бөлүгүнө улуттук квалификациянын алкактарынын деңгээлдерин эске алуу менен жалпы илимий, универсалдуу, социалдык-инсандык жана жалпы маданий жана кесиптик компетенциялардын калыптанышын камсыз кылуучу дисциплиналар жана практикалар кирет.

Мамлекеттик аттестациянын көлөмүн эске албаганда милдеттүү бөлүктүн көлөмү бакалаврды даярдоодогу НББПнын жалпы көлөмүнөн 50 пайыздан ашпоого тийиш.

Бакалаврды даярдоодогу НББПнын элективдүү бөлүгүндө студенттер тиешелүү багыт боюнча дисциплиналарды тандай алышат, ошондой эле башка багыттагы бакалаврларды даярдоодогу НББПнын дисциплиналарын тандоого жол берилет.

5.2.5. Жож ден соолугунун мүмкүнчүлүгү чектелүү адамдарга (алардын арызы боюнча) ден соолугунун абалы боюнча окууга каршы көрсөтмөлөр каралган НББПдан тышкары, бакалаврды даярдоодогу НББП боюнча окууга мүмкүнчүлүк берүүгө тийиш, анда алардын психофизикалык өнүгүүсүнүн өзгөчөлүгү, жеке мүмкүнчүлүктөрү эске алынат жана зарыл болгон учурда аталган адамдардын өнүгүүсүнүн бузулушун түзөтүүнү жана социалдык көнүгүүсүн камсыз кылат.

5.3. Бакалаврларды даярдоочу НББПга коюлган талаптар.

5.3.1. Окуу процессинде кадр менен камсыз кылуу.

Бакалаврларды даярдоочу НББПнын иши сөзсүз түрдө окутуучу дисциплинанын профилине ылайык базалык билими бар, системалуу түрдө илимий жана (же) илимий- методикалык ишмердик менен алектенген педагогикалык кадрлар менен камсыз болушу талапка ылайык.

Профессионалдык циклдагы окутуучулар, эрежеге ылайык, кандидаттык, илимдин доктору окумуштуу даражасына жана (же) туура келген ишмердик чөйрөсүндө жетишерлик тажрыйбасы болушу керек.

Жалпы билим берүү программасында билим берүү процессин камсыз кылган мугалимдердин жалпы санында илимий даражасы жана / же илимий наамы бар мугалимдердин үлүшү кеминде 40% түзүшү керек.

Илимдин кандидаты же доктору, PhD деген окумуштуулук даражасы бар окутуучулар берген сабактардын, окуган лекциялардын үлүшү жалпы сабактардын санынан 25% түзүшү керек.

Илимий даражасы жана / же илимий наамы бар мугалимдердин жалпы санынын 10 пайызына чейин жетекчилердин же жетектөөчү адистердин кызматтарында 10 жылдан ашык ушул тармакта практикалык тажрыйбасы бар (профилдеги) мугалимдер менен алмаштырылышы мүмкүн.

5.3.2. Окуу процессин окуу-методикалык жана маалыматтык камсыз кылуу.

Бакалаврларды даярдоо боюнча НББПны ишке ашырууда ар бир студенттин негизги билим берүү программасынын дисциплиналарынын толук тизмесине ылайык түзүлгөн маалымат базаларына жана китепкана фонддоруна жеткиликтүүлүгү менен камсыз кылынышы керек. Жождун билим берүү программасы лабораториялык семинарларды жана практикалык сабактарды камтышы керек (калыптанып жаткан компетенцияларды эске алуу менен аныкталат).

Китепкана фонду акыркы 10 жылда жарыяланган бардык циклдердин базалык бөлүгүнүн дисциплиналары боюнча негизги билим берүүчү адабияттардын басма жана / же электрондук басылмалары менен толукталууга тийиш (гуманитардык, социалдык жана экономикалык циклдин негизги бөлүгүнүн сабактары үчүн - акыркы 5 жылдыктагы).

Китепкана фондунун электрондук ресурстарына жеткиликтүүлүк, кесиптик ишмердүүлүктүн тиешелүү багыттары боюнча илимий изилдөөлөрдүн натыйжаларын жана инновацияларды жарыялаган 5 журналдан кем эмес (окутуу профилине ылайык) камсыз кылынышы керек.

Билим алуучулар ата мекендик жана чет өлкөлүк жождор, ишканалар жана уюмдар менен оперативдүү маалымат алмашууда, заманбап кесиптик маалымат базаларына, маалыматтык маалымдама жана издөө тутумдарына мүмкүнчүлүк берүү керек.

*Сунушталган маалымат ресурстарынын тизмеси:*

|  |  |
| --- | --- |
| КМШ боюнча порталдар: | Чет өлкөлүк порталдар: |
| www.relasite.ru | Britannica - [www.britannica.com](http://www.britannica.com/) |
| «Социалдык-гуманитардык жана политологиялык билим берүү» [http://www.humanities.edu.ru](http://www.humanities.edu.ru/) |  |
| <http://www.edu.ru/> |  |
| Электрондук гуманитардык китепкана <http://www.gumfak.ru/> |  |
| www.reklasite.ru |  |
| [www.](http://www.)pr-life.ru |  |
| www. prmaster.su |  |

5.3.3. Окуу процессин материалдык-техникалык жактан камсыз кылуу

Бакалаврларды даярдоодо НББПсын ишке ашырган ЖОЖдо, ЖОЖ санитардык жана өрткө каршы эрежелерге жана нормаларга туура келген, ЖОЖдун окуу планында каралган, студенттердин лабораториялык, дисциплинардык жана дисциплиналар аралык даярдоо, практикалык жана илимий-изилдөө иштерин жүргүзүү үчүн материалдык техникалык база менен жабдылышы зарыл.

Бакалаврларды даярдоо үчүн НББПны ишке ашырууга мүмкүндүк берүүчү зарыл болгон материалдык-техникалык колдоонун тизмеси:

- практикалык жана чыгармачылык лабораториялык сабактарды өткөрүү үчүн объекттер, окуу кабинеттери, компьютердик класстар заманбап компьютерлер, санарип технологиялар жана программалар менен камсыздалышы керек;

- презентациялык материалдарды (логотиптерди жана фирмалык стилдерди, сайттарды, тексттик жана графикалык жарнама материалдарды) жарнамалык роликтерди, аудио жана видео жарнактарды иштеп чыгуу үчүн студиялар, чыгармачыл лабораториялар керектүү техникалык база менен камсыздалууга тийиш;

-маалыматтык жана теле-радиокоммуникациялык технологиялар заманбап интернет трафиги жана керекүү технологиялык каражаттар менен камсыздалып турушу керек;

-графикалык дизайн жана видео монтаждоо лабораториялары, теле, радио, фотостудиясы жана чоң экрандан көрүүгө мүмкүн болгон бөлмөлөр, үн жазуу студиялары менен камсыздалышы зарыл.

Бакалавр программасын ишке ашырып жаткан ЖОЖ, студенттерге келишимдердин негизинде жарнама жана / же PR-агенттиктеринде сабактарды өтүүгө мүмкүнчүлүк түзүп берет.

Инвалиддерди жана мүмкүнчүлүктөрү чектелүү адамдарды окутууда, аларга билим берүү уюмунун материалдык-техникалык базасына бирдей мүмкүнчүлүк алуу мүмкүнчүлүктөрү камсыз кылынышы керек.

ЖОЖ электрондук басылманы колдонууда ар бир студентти үйрөнүүчү дисциплиналардын көлөмүнө жараша компьютердик класста жумуш орду менен камсыз кылуусу зарыл. Дисплейдик убакыт бир студентке жылына-100 сааттан кем болбоосу керек.

5.3.4. Бүтүрүүчүлөрдүн даярдык сапатын баалоо.

Негизги билим берүү программаларын өздөштүрүүнүн сапатын баалоо жетишүүнү текшерүү, студенттердин аттестациядан өткөрүлүшү жана бүтүрүүчүлөрдүн жыйынтыктоочу мамлекетттик аттестациясын өз ичине камтыйт.

Ар бир дисциплина боюнча билимди маал-маалы менен жана аралык текшерүүнүн конкреттүү формалары жана процедуралары ЖОЖ тарабынан өз алдынча даярдалат жана окутуунун биринчи айында түшүндүрүлөт.

Студенттерди аттестациялоого туура келген НББПнын этаптык талаптарына персоналдык жетишүүлөрү үчүн (маал-маалы менен жетишүүлөрүн текшерүү жана аралык аттестация) билимин, жөндөмүн жана компетенцияларды өздөштүрүү деңгээлин баалоого мүмкүндүк берүүчү типтик тапшырмаларды, текшерүү иштерин, текшерүү тесттерин жана ыкмаларын камтыган баалоо каражаттарынын фонду түзүлөт. Баалоо каражаттарынын фонду ЖОЖ тарабынан иштелип чыгат жана бекитилет.

Студенттердин жетишүүсүн кезектеги текшерүү жана аралыктык аттестация программаларын максималдуу түрдө жакындатуу үчүн алардын келечектеги профессионалдык ишмердигинин (практиканын бардык түрлөрү) шарттарына үйрөтүүчү ЖОЖ тарабынан шарт түзүлүшү керек. Конкреттүү дисциплиналарды окутуучулардан башка сырткы эксперттер катары жумуш берүүчүлөр активдүү тартылышы зарыл.

Белгиленген тартипте окугандарга окуу процессинин мазмунун, уюштурулушун жана сапатын ошондой эле ар бир окутуучунун иштерин жалпысынан баалоого мүмкүнчүлүк берилиши шарт. Баалоону өткөрүү үчүн методикалык материалдар белгиленген тартипте иштелип чыгат жана бекитилет.

Мамлекеттик жыйынтыктоочу аттестация мамлекеттик экзамендерди тапшырууга даярданууну жана тапшырууну, бүтүрүү квалификациялык ишти аткарууну жана коргоону камтыйт (эгер ЖОЖ жыйынтыктоочу мамлекеттик аттестацияга бүтүрүү квалификациялык ишти киргизген болсо).

Бүтүрүү квалификациялык иштин мазмунуна, көлөмүнө жана түзүмүнө, ошондой эле мамлекеттик экзаменге (эгер бар болсо) коюлган талаптарды жогорку окуу жайы аныктайт.

530700 "Жарнама жана коомчулук менен байланыш" адистигин даярдоо багытындагы жогорку кесиптик билим берүүнүн мамлекеттик стандарты базалык ЖОЖдо - Ж.Баласагын атындагы Кыргыз Улуттук Университетинин Гуманитардык илимдер боюнча Окуу-усулдук бирикмеси тарабынан иштелип чыккан.

**Окуу-методикалык бирикмесинин төрагасы:**

**Темиров Б.К. -** Ж.Баласагын атындагы КУУнун окуу иштери боюнча проректору,

профессору, физ.-мат.и.д. \_\_\_\_\_\_\_\_\_\_\_\_\_\_\_

**Кожомбердиева Ж.Т. - секциянын жетекчиси:**

Ж.Баласагын атындагы КУУнун доценти, ф.и.к. \_\_\_\_\_\_\_\_\_\_\_\_\_\_\_

**Окуу-методикалык бирикмесинин мүчөлөрү:**

**Максутова Б.Б. -** Ж.Баласагын атындагы КУУнун доценти, ф.и.к. \_\_\_\_\_\_\_\_\_\_\_\_\_\_\_

**Токсоналиева Р.М. -** Ж.Баласагын атындагы КУУнун доценти, ф.и.к. \_\_\_\_\_\_\_\_\_\_\_\_\_\_\_

**Джунушалиева Г.Д. -** Б.Ельцин атындагы КРСУнун профессору, т.и.д. \_\_\_\_\_\_\_\_\_\_\_\_\_\_\_

**Мухтарова К. Г. –** “Манас” КТУнин улук окутуучусу, PhD \_\_\_\_\_\_\_\_\_\_\_\_\_\_\_

**Телеушев К. -** «Гуров и партнеры – Центральная Азия»

PR-агентствосунун жетекчиси \_\_\_\_\_\_\_\_\_\_\_\_\_\_\_